Casino Royale (film, 1967)
<s>Casino Royale je britansko-američka špijunska filmska komedija snimljena 1967. godine u režiji Kena Hughesa, Johna Hustona, Josepha McGratha, Roberta Parrisha, Vala Guesta i Richarda Talmadgea, poznat kao prvi od dva filma o Jamesu Bondu napravljena izvan službene serije, ali i po tome što se smatra najgorim ostvarenjem o Jamesu Bondu.</s>

<s>Predstavlja vrlo slobodnu adaptaciju romana Casino Royale Iana Fleminga.</s><s>Radnja prikazuje kako ostarjelog Jamesa Bonda (čiji lik tumači David Niven) bivši šefovi i kolege nagovore da prekine svoju mirovinu kako bi se obračunao sa kriminalnom organizacijom SMERSH i jednim od njenih glavešina po imenu Le Chiffre (čiji lik tumači Orson Welles).</s><s>Uz samog Bonda protagonisti su i njegovi kolege i rodbina koji također nose ime "James Bond" kako bi pokušali što uspješnije zavarati konkurenciju.</s>

<s>Casino Royale je predstavljao prvi roman iz originalne serije knjiga i prvi je bio ekraniziran još 1954. godine kao epizoda američke TV-serije Climax!.</s><s>Producent Charles K. Feldman, koji je nakon toga dobio autorska prava, nekoliko ga je godina pokušavao ekranizirati, ali je u  tome poteškoće stvorila svađa s producentom Albertom Broccolijem koji je sa filmom Dr. No 1962. godine pokrenuo vlastitu i uspješnu seriju filmova.</s><s>Feldman je na kraju odlučio film snimiti sam; usprkos toga nije imao problema pri pronalaženju uglednih imena za projekt, a što je uključivalo i scenarista Bena Hechta čiji je originalni scenario zamislio "ozbiljnu" ekranizaciju.</s><s>Hechtova smrt, ali i drugi problemi, ali i prije svega izuzetna popularnost Bondovih filmova je na kraju Feldmana i druge producente potakla da umjesto ozbiljnog filma snime parodiju.</s><s>Film je uspio okupiti jednu od najimpresivnijih glumačkih postava u historiji Bonda, uključujući brojne zvijezde u cameo ulogama.</s><s>Sa druge strane, snimanje su od samog početka mučili strahoviti problemi, prije svega uz međusobne svađe scenarista, producenata i glumaca, pri čemu su se posebno isticali Welles i Peter Sellers (koji glumi Eveylnea Tremblea, stručnjaka za bakaru i jednog od alternativnih Bonodva); Sellers je na kraju jednostavno napustio set, pri čemu različiti izvori navode da je bio otpušten odnosno otišao vlastitom voljom.</s><s>Casino Royale je na kraju dosegao za tadašnje prilike astronomski budžet od 12 miliona dolara, a korištenje nekoliko režisera, odnosno problemi sa održavanjem ekipe su doveli do toga da u mnogo čemu funkcionira kao svojevrsni omnibus film sa cjelinama koje nemaju mnogo veze.</s>

<s>Iako su problemi Casino Royale izazvali brojne usporedbe s Kleopatrom, film je ipak uspio ostvariti više nego solidan komercijalan uspjeh.</s><s>Neki su to tumačili da je njegov kaotični i besmisleni sadržaj u mnogo čemu odražavao nihilistički i antiestablishmentski stav mlade publike, dok je Welles to tumačio time da se na plakatu nalazila gola tetovirana djevojka.</s><s>Naslovna tema Herba Alperta je postala veliki hit, slično kao i pjesma Look of Love Burta Bacharacha, koja je postala jedna od najpoznatijih pop pjesama svog vremena.</s><s>Kritičari su, međutim, prema filmu pokazali daleko manje naklonosti te su ga proglasili katastrofom, a sličan stav se zadržao i danas.</s>

<s>Casino Royale je godine 2006. ponovno ekraniziran, ovaj put kao "ozbiljan" špijunsko-akcioni film, odnosno dio "rebootane" službene serije sa Danielom Craigom u glavnoj ulozi.</s>

<s>Uloge 
 David Niven ...</s><s>Sir James Bond
 Peter Sellers ...</s><s>Evelyn Tremble/James Bond 007
 Ursula Andress ...</s><s>Vesper Lynd/007 
 Orson Welles ...</s><s>Le Chiffre 
 Woody Allen ...</s><s>Dr. Noah/Jimmy Bond 
 Barbara Bouchet ...</s><s>Miss Moneypenny 
 Deborah Kerr ...</s><s>Agent Mimi/Lady Fiona McTarry 
 Jacqueline Bisset (navedena Jacky Bisset) ...</s><s>Giovanna Goodthighs 
 Joanna Pettet ...</s><s>Mata Bond 
 Daliah Lavi ...</s><s>Zarobljaviač 
 Terence Cooper ...</s><s>Coop 
 Bernard Cribbins ...</s><s>Carlton Towers 
 Ronnie Corbett ...</s><s>Polo 
 Anna Quayle ...</s><s>Frau Hoffner .</s><s>John Huston ...</s><s>M/McTarry 
 William Holden ...</s><s>Ransome 
 Charles Boyer ...</s><s>LeGrand 
 Geoffrey Bayldon ...</s><s>Q</s>

<s>Vanjske veze</s>

<s></s>

<s>Britanski filmovi
Američki filmovi
Filmske komedije
Špijunski filmovi
Authority control 2
Filmovi o Jamesu Bondu</s>

